Document ID: 32000R1446

Neuvoston asetus (EY) N:o 1446/2000,
annettu 16 päivänä kesäkuuta 2000,
yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2000 annetun asetuksen (EY) N:o 2742/1999 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston aseteksen (ETY) N:o 3760/92(1) ja erityisesti sen 8 artiklan 4 kohdan,
otta huomioon komission ehdotuksen,
sekä katsoo seuraavaa:
(1) Aseteksessa (EY) N:o 2742/1999(2) vahvistetaan sardellin TACiksi Biskajanlahdella (ICES-suuralue VIII) 16000 tonnia. Tämä luku perustui tieteellisiin lausuntoihin, joiden mukaan kutevan kalakannan biomassa vuonna 2000 saattaisi olla vaarallisen alhainen.
(2) Tieteellis-teknis-taloudellinen kalastuskomitea on antanut parannetun arvion kutevan kalakannan biomassasta.
(3) Näiden tieteellisten lausuntojen mukaan kutevan kalakannan biomassa on merkittävästi aiemmin arvioitua suurempi, ja näin ollen voidaan vahvistaa 33000 tonnin TAC.
(4) Nämä kalastusmahdollisuudet olisi jaettava jäsenvaltioille asetuksen (ETY) N:o 3760/82 8 artiklan 4 kohdan ii alakohdan mukaisesti.
(5) Yhteisön kalastajien toimeentulon varmistamiseksi on tärkeää vahvistaa uusi TAC niin aikaisin vuonna 2000 kuin mahdollista. Asian kiireellisyys huomioon ottaen on ehdottoman tärkeää myöntää poikkeus Amsterdamin sopimuksen liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2742/1999 seuraavasti:
Tämän asetuksen liite korvaa liitteessä I D olevat vastaavat kohdat.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 16 päivänä kesäkuuta 2000.

Labels: 11
6